text: Rotte lukkede Lagkagehuset
  14 september 2013 kl. 10.01
  Butikken i Vejle lukkede, efter en gæst tog billeder af en rotte, der forsvandt ind bag et fodpanel.
  Lagkagehuset i Vejle er ellers et populært sted, men lørdag formiddag var der ingen kager. Ekstrabladet oplyser, at butikken lukkede, fordi en rotte blev set, da den vandrede forbi nogle bunker sammenklappede kage-æsker, hvorefter den kravlede ind i en hul i fod-panelet.
  
  Folk på sagen
  Billederne blev optaget af en mand, Martin Christensen, der passerede butikken ved 22-tiden fredag. Han var sammen med nogle venner, da han lavede video-optagelsen, som han kort efter sendte per e-mail til butikken i Torvegade.
  Lørdag morgen ved syv-tiden ringede han butikken op for at spørge, om personalet havde set e-mailen med rotten. Omkring en time senere modtog han en e-mail fra butikschefen, der "ville sætte folk på sagen med det samme".
  Lagkagehuset blev lukket. Butikschef Peter Bruun lovede at sætte skadedyrs-eksperter i sving for at få rotten lokaliseret og tilintetgjort. Indtil videre er butikken lukket. Der hænger sort plast foran indgangen, og et skilt oplyser, at der er lukket.
  